**Udstilling om Václav Havel på Sorø Rådhus**

**Har man sagt Tjekkiet, har man også sagt Václav Havel. Den 11. april åbner en udstilling om den tjekkiske statsmand på Sorø rådhus.**

Václav Havel opnåede tidligt international anerkendelse som dramatiker og forfatter. I 1970’erne var han en af grundlæggerne af menneskerettighedsbevægelsen Charta 77, der udfordrede det kommunistiske styre. Efter fløjlsrevolutionen, som markerede kommunismens fald i 1989, var han leder af det brede, demokratiske parti Borgerforum. I årene 1993-2003 var han Tjekkiets præsident. Václav Havel døde den 18. december 2011 i en alder af 75 år.

Udstillingen åbnes på rådhuset, rådhusvej 8, den 11. april klokken 14.30. Ved åbningen vil både borgmester Ivan Hansen og Tjekkiets ambassadør i Danmark Zdeněk Lyčka sige et par ord. Der bydes på en forfriskning, og alle er velkomne.

Sorø Kommune har fået udstillingen formidlet via den tjekkiske ambassade i Danmark. Den er tilrettelagt af tre anerkendte tjekkiske fotografer: Oldřich Škácha, Karel Cudlín og Alan Pajer. Udstillingen blev oprindeligt vist ved Václav Havels 75-års fødselsdag i oktober 2011 i DOX – Center for Moderne Kunst i Prag.

Udstillingen har tidligere har været vist i følgende kommuner: København, Ballerup, Bornholm, Langeland, Skive og Aalborg. Og nu i Sorø.

Udstillingen vises frem til den 8. maj og kan ses i rådhusets åbningstider: Ma.-ti. 10-15.30, to. 10-18 og fr. 10-13.